I Scorpions i ze un grupo muzegałe heavy metal de gran suceso, fondà inte'l 1965 inte ła sità de Hannover da'l ghitarista Rudolf Schenker. Influensài łargamente da l'atmosfera dei ani sesanta, i Scorpions i ze deventà famozi inte i ani otanta co i brani , , e , che i ga raprezentà un inportante ponto de refarimento par i sucesivi grupi de 'sto zènare muzegałe. Dopo sirca un desenio de declino el grupo el ga tacà da novo a produzer àlbunde granda cuałità cofà , publegà in tuto el mondo inte'l 2007 e , publegà inte'l 2010. Tra i màsemi esponenti stòreghi del heavy metal, el grupo el ga vendesto in pì de sincuant'ani de atività pì de 100 miłion de dischi inte'l mondo ed ła ze considarada come una de łe mazore reałtà muzegałe inte ła storia muzegałe todesca, europea e mondiałe par i zèneri hard rock ed heavy metal. Rudolf Schenker, ghitarista ritmico e mazor conpozidor de'l grupo, el ga fondà el so primo grupo muzegałe inte'l 1965. 'Sto grupo el ze restà anonemà par sìrca cuatro ani fin a cuando inte'l 1969 Schenker, daspò aver renomenà definitivamente el grupo Scorpions, el ga ingagià so fradeło menor Michael Schenker e el cantante Klaus Meine e i ga tacà parfesionar i so canoni muzigałi. inte'l 1972 el grupo, ormai pronto par l'ezordio ofisiałe inte łe sene muzegałe, el ga publegà el só àlbun de debuto, intitołà , co Lothar Heimberg a'l baso e Wolfgang Dziony a ła bateria. Durando el , i Scorpions ga sonà numaroze tape a'l fianco de'l grupo britanega UFO. 'Sto grupo el ga ofrìo un inportante ingagio come ghitarista prensipałe a Michael Schenker che'l ga desidesto perciò de łasar el grupo venjendo sostituìo tenporaneamente da Ulrich Roth. Ła partensa de Schenker ła ga fazesto sì che i Scorpions i se desfase. inte'l 1973 Ulrich Roth el ga otenjesto na proposta da Rudolf de refondar el grupo ma el ghitarista el ga preferìo restar fedełe al só grupo, denomenà Dawn Road. Roth, che parò el vołeva łaorar co Schenker, ga invità el muzeghista a unìrse a'l so grupo. Co un poco de ezitasion, Rudolf el ga asetà e conpletà ła formasion de'l grupo afiacandose al basista Francis Buchholz e a'l baterista Jürgen Rosenthal. Dopo poche setemane el cantante Klaus Meine el ze stà insarìo inte'l grupo e ła formasion ła ga desidesto de renomenarse da novo Scorpions, sendo oramai un nome séłebre inte ła underground hard rock todesco grasie a ła presedente publegasion. inte'l 1974 ła nova formasion dei Scorpions ła ga publegà , àlbun che'l ga otenjesto mazor suceso respeto a grasie anca a séłebri trase come "Speedy's Coming" e "Fly to the Rainbow". Poco dopo l'usida de'l disco, Jurgen Rosenthal el ga łasà el grupo par arołarse inte l'ezèrsito e el ze stà sostituìo da'l batarista belga Rudy Lenners. Daspò un tour el grupo el ze tornà in studio de rezistrasion afiancà da'l séłebre produtor Dieter Dierks e inte'l 1975 el ga publegà un novo àlbun, intitołà . El disco el ga prezentà un son renovà conpletamente e i Scorpions i ga podesto fermamente stabiłizar el só sound hard rock, vadanjando senpre de pì l'aporto dei fans. Trase cofà "Dark Lady", "Robot Man" e "In Trance" le ze estàe séłebri inte ła storia de'l grupo. Inte'l 1976 i Scorpions i ga publegà un novo àlbun, intitołà , che'l ga fazesto vadanjar a'l grupo el só primo disco d'oro el cuało el ga resevesto pezante crìteghe a cauza de ła só coertina, ła cuała ła mostrava na toza preadołesente nùa patòca.